Revolution 1776

Revolution 1776 er en amerikansk-britisk historisk krigsdrama fra 1985 regissert av Hugh Hudson. Filmen er satt til 1770-årenes USA og handler om en far og hans sønn, og de opplevelser de erfarer under den amerikanske revolusjon. Hovedrollen spilles av Al Pacino, mens sentrale biroller spilles av Donald Sutherland, Dexter Fletcher og Nastassja Kinski.

Filmen ble dårlig mottatt av både kritikere og publikum. Den regnes som en av filmhistoriens største flopper.

Om filmen

Popularitet og økonomi 
Revolution 1776 ble en stor fiasko i USA. Den innbrakte bare $358 574 i USA.

Produksjonskostnadene var på £19 millioner.

Anmelderne 
Den ble svært dårlig mottatt av anmelderne, noe som gjenspeiles i at den bare har fått 10 % på Rotten Tomatoes. Leonard Maltin gav den BOMB, som er hans laveste gradering.

Per Haddal i Aftenposten gav den hard medfart og skrev blant annet at: «I lett lidende tilstand tumler man ut av kinoen efter å ha gjennomlevet "Revolution 1776", den norskbritiske samproduksjon som skulle ha gitt startskuddet for en ny fremtid også for vårt hjemlige filmliv. Det er vel heller blitt et vådeskudd, iallfall har man sett en film med store hull i sammenhengen, uten humør og pompøs inntil det stivbente. Til tider direkte parodisk og iallfall pinlig.» VG gav den terningkast tre, mens både Dagbladet og Arbeiderbladet gav den terningkast én.

Innspilling 
Deler av filmen ble innspilt på Vestlandet og i Lofoten.

I rollene 
(utvalg)
 Al Pacino ....  Tom Dobb 
 Donald Sutherland ....  Sgt. Maj. Peasy 
 Nastassja Kinski ....  Daisy McConnahay 
 Joan Plowright ....  Mrs. McConnahay 
 John Wells ....  Corty 
 Annie Lennox ....  Liberty Woman 
 Dexter Fletcher ....  Ned Dobb

Referanser

Eksterne lenker 
 

Filmer fra 1985
Dramafilmer fra USA
Krigsfilmer fra USA
Historiske filmer fra USA
Britiske dramafilmer
Britiske krigsfilmer
Britiske historiske filmer
Engelskspråklige filmer
Filmer lagt til USA
Filmer lagt til New York (delstat)